ועדת הכלכלה, כנסת 19, פרוטוקול מספר 429, 2015-02-16 13:00

יצחק וקנין: אנחנו עוברים לתקנות הטיס (הפעלת כלי טיס וכללי טיסה) (תיקון מס' 4), התשע"ה-2015, בדבר כלי רחיפה.

יצחק וקנין: מי מציג את התקנות?

<רננה שחר: אגיד רק שמבחינת המספור של התיקון – זה לא תיקון מס' 4.

<רננה שחר: זה יהיה או "(תיקון)" או "(תיקון מס' 2)", עוד נראה.

<רננה שחר: יש לנו עוד תיקון שמתחרה אתו על חתימת השר, נראה היכן זה יעמוד.

<איתי עצמון: זה ייקבע על-ידי מחלקת ניסוח חקיקת משנה במשרד המשפטים.

<רננה שחר: זה נמצא בסוף התהליך.

<רננה שחר: מי שיגיע קודם.

<רננה שחר: באופן כללי, זה תיקון מקביל לתקנות ההפעלה.

<רננה שחר: הכוונה להוציא ממנו את כל ההתייחסויות לכלי רחיפה שמוסדרים בתקנות החדשות, למעט – כפי שיבינה זכאי-בראונר אמרה קודם – תקנה 68, שהיא תקנת זכות הקדימה שמסדירה את ה"אינטר-פלייסמנט" בין כלי רחיפה וכלי טיס ולכן היא תישאר בתקנות ההפעלה.

יצחק וקנין: אפשר להתחיל לקרוא.

יצחק וקנין: האם יש לכם הערות כלליות לגבי התקנות הללו?

<רננה שחר: אמרתי באופן כללי.

יצחק וקנין: אמרת שזה לא תיקון מספר 4.

<רננה שחר: וגם שהתכלית של התיקון הזה, עד עכשיו היה חלק מנושא כלי הרחיפה לגבי ממ"גים וגילשוני אוויר מוסדר בתקנות ההפעלה.

<רננה שחר: הוצאנו את הדברים האלה לתקנות כלי הרחיפה, מה שעכשיו אישרת, אדוני, ולכן התיקונים האלה רובם מחיקות בתוך תקנות ההפעלה כדי שלא יהיו הסדרים מקבילים ולא יהיה בלבול, פרט לתקנה 68, שיבינה זכאי-בראונר דיברה עליה קודם, של כללי זכות קדימה, שמתארת את הממשק, בין היתר, בין כלי רחיפה לכלי טיס והיא תישאר בתקנות ההפעלה.

יצחק וקנין: בסדר.

יצחק וקנין: צאו לדרך.

<יבינה זכאי-בראונר: תקנות הטיס (הפעלת כלי טיס וכללי טיסה) (תיקון), התשע"ה-2015

<יבינה זכאי-בראונר: הסבר.

<יבינה זכאי-בראונר: בעצם מיפינו בתקנות ההפעלה את כל המקומות שבהם מופיעים המונחים "גילשון", "גילשון אוויר", "מצנח ממונע" וכולי, כל סוגי הכלים.

<יבינה זכאי-בראונר: יש שם הוראות אופרטיביות שהיו מפוזרות, שהיו דלות מאוד וארכאיות מאוד.

<יבינה זכאי-בראונר: אחת הסיבות למחיקות היא משום שכתבנו את הקובץ העיקרי, שאדוני אישר לא מזמן, שבו הוראות הרבה יותר מפורטות לגבי כל סוגי הכלים, כל סוגי ההפעלה, הסדרה יסודית ומקיפה.

<יבינה זכאי-בראונר: אדוני רוצה שאומר לו באילו תקנות מדובר?

יצחק וקנין: לא, אין צורך.

<יבינה זכאי-בראונר: ציוד תעופתי באופן כולל בתקנות 24-33.

יצחק וקנין: רבותי, יש הערות לתקנות 1-4?

יצחק וקנין: אין.

יצחק וקנין: תקנות 1-4 מאושרות.

<יבינה זכאי-בראונר: נאמר באופן כללי – נדמה לי שגם אמרתי את זה קודם – תקנה 68 לתקנות ההפעלה דנה במתן כללי זכות קדימה בשמים.

<יבינה זכאי-בראונר: בגישה לנחיתה הכלל הוא תמיד שהכלי הפחות נשלט יהיה בעל זכות קדימה על פני כלים יותר נשלטים.

<יבינה זכאי-בראונר: השארנו את התקנה כאן משום שהיא דנה גם בכלי טיס ולא רק בכלי רחיפה.

<יבינה זכאי-בראונר: זה בגדול.

יצחק וקנין: יש הערות?

יצחק וקנין: אין.

<איתי לנואל: כתוב כאן: "בתקנת משנה (ו), במקום "על הקרקע" יבוא "על הקרקע...".

<יבינה זכאי-בראונר: זה פשוט החלפה, מחיקה של תיבה ואז במקומה באה התוספת.

<יבינה זכאי-בראונר: זה בגלל סימני הפיסוק.

<איתי עצמון: זה טכניקה של תיקון.

יצחק וקנין: אני מצביע על תקנה 5.

יצחק וקנין: מי בעד?

יצחק וקנין: מי נגד?

יצחק וקנין: תקנה 5 מאושרת.

יצחק וקנין: יש הערות?

יצחק וקנין: אין הערות.

יצחק וקנין: אני מצביע על תקנות 6, 7 ו-8.

יצחק וקנין: מי בעד?

יצחק וקנין: מי נגד?

יצחק וקנין: התקנות מאושרות.

יצחק וקנין: יש הערות?

יצחק וקנין: אין הערות.

<עמרי טלמון: יש לי שאלה.

<עמרי טלמון: מה היא התקנה הזאת?

<יבינה זכאי-בראונר: תקנה 164 דנה במרחבי האוויר.

<רננה שחר: היא קובעת שאסור להיכנס לאזורים מסוכנים ואסורים.

<עמרי טלמון: כלומר, זה חל גם על טיסנים.

<עמרי טלמון: זה נכון.

<יבינה זכאי-בראונר: מאחר ומרחבי האוויר הוסדרו בקובץ הגדול של התקנות, הורדנו אותם משם.

יצחק וקנין: הדברים ברורים.

יצחק וקנין: לא ברור לכם משהו?

<עמרי טלמון: מה היא תקנה 165?

<יבינה זכאי-בראונר: תקנה 165, אחרי התיקון תהיה כדלקמן: "לא יפעיל אדם כלי טיס האמור בתקנה 164" – שדנה, כזכור, במרחבי האוויר – "או טיסן נהוג רדיו, באופן שיהיה בו כדי להוות סכנה לבני אדם, לרכוש או לכלי טיס".

יצחק וקנין: רבותי, יש הערות?

יצחק וקנין: אין הערות.

יצחק וקנין: אני מצביע על תקנות 9, 10, 11 ו-12.

יצחק וקנין: מי בעד?

יצחק וקנין: מי נגד?

יצחק וקנין: התקנות מאושרות.

יצחק וקנין: סיימנו ואישרנו את תקנות הטיס (הפעלת כלי טיס וכללי טיסה) (תיקון), התשע"ה-2015.